stanford-oval/wikipedia huggingface dataset:
אלכסנדר פשיץ'
הערות שוליים

↑  יניב טוכמן‏, מכבי תל אביב סיכמה עם הרננדס ומנסה להנחיתו בארץ. פשיץ' חתם, באתר וואלה, 4 באוקטובר 2020
↑  דורון בן דור, ‏ברוכה הבאה לליגה: מכבי ת"א ניצחה 1:2 בסכנין, באתר ONE‏, 8 בנובמבר 2020
↑  נדב צנציפר, מאור לוי, אלכסנדר פשיץ': "לא אחזור לישראל, הראש לא בכדורגל", באתר ynet, 14 במאי 2021
ג'מיל ח'ורי (עורך דין)

ג'מיל לביב ח'ורי (בערבית: جميل لافيف  خوري) היה עורך דין, פוליטיקאי, שופט[דרוש מקור], מורה לערבית ומשורר ערבי-ישראלי. כיהן כראש מועצת כפר יאסיף בשנות ה-70.
ביוגרפיה

התגורר בשכונת שייח' ג'ראח שבמזרח ירושלים, ישראל, למשפחה ערבית-נוצרית, שם גם נולד בנו השחקן מכרם ח'ורי.
למד משפטים בבית הספר המנדטורי למשפטים שבירושלים. התמנה לשופט שלום בחיפה ב-1946.[דרוש מקור] לשכתו מוקמה בסמוך ללשכות השופטים שמעון אגרנט ומשה לנדוי.[דרוש מקור]
לאחר פרוץ מלחמת העצמאות, ברח עם משפחתו ללבנון. הם חזרו בטרם נסגרו הגבולות, והתיישבו בעכו. היה חבר עיריית עכו.
מאוחר יותר, עברה משפחתו להתגורר עמו בכפר יאסיף שבגליל. ב-1958 עזב ח'ורי את ה"החזית הערבית" שהיה בין מייסדיה.
ב-1974 נבחר לעמוד בראש מועצת כפר יאסיף, למשך כשנתיים.
ביוגרפיה > חיים אישיים

בנו הוא השחקן מכרם ח'ורי, ב-1959, הורשעו שני בניו הגדולים של ג'מיל ח'ורי, בריגול נגד מדינת ישראל – כשאחד מבניו של ח'ורי נידון לכלא ל-4 שנות מאסר בפועל – והשני מבניו נידון לכשנה וחצי מאסר בפועל, בעקבות הרשעתם בריגול נגד ישראל.
בין נכדיו נמנים השחקנים: קלרה ח'ורי, ג'מיל ח'ורי (הקרוי על שמו); אוצרת ומבקרת האמנות רולא ח'ורי, והמשפטנית ואקטיביסטית זכויות האדם האלה ח'ורי-בשאראת.
הערות שוליים

↑  יהודה אריאל, עו"ד חורי פורש מ"החזית", הארץ, 10 בספטמבר 1958
↑  יואל דר, קואלציה חדשה בכפר יאסיף, דבר, 17 באפריל 1974
1 2 3  מאסר 4 שנים ושנה וחצי לאחים חורי שהרושעו בריגול, הצופה, 21 באפריל 1959
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
פרנק האריס

| --- | --- |

 לידה:  14 בפברואר 1856 גולוויי, אירלנד 
 פטירה:  27 באוגוסט 1931 (בגיל 75) ניס, צרפת 
 מדינה:  הממלכה המאוחדת, אירלנד, ארצות הברית 
 מקום לימודים:  אוניברסיטת קנזס, The Royal School, Armagh 
 שפות היצירה:  אנגלית 
 בן או בת זוג:  אניד בגנולד 
 
פרנק האריס (באנגלית: Frank Harris; ‏14 בפברואר 1856 - 27 באוגוסט 1931) היה סופר, מחזאי, ביוגרף, עיתונאי, עורך עיתון, עורך דין, יליד אירלנד. הוא נחשב לחברו הקרוב של אוסקר ויילד ויצירותיו החשובות והמשפיעות ביותר (שתורגמו גם לעברית) הן הביוגרפיה שכתב על אוסקר ויילד: חיי אוסקר ויילד, והאוטוביוגרפיה חיי ואהבותיי (ספר זה נאסר לפרסום במדינות רבות בגלל התיאורים המיניים המפורטים המצויים בו). הוא נחשב לדמות צבעונית מרכזית, אך שנויה במחלוקת בעולם הספרות, את יצירותיו החשובות הוא פרסם בערוב ימיו, כשכבר היה אזרח ארצות הברית.
מהלך חייו

פרנק האריס (ג'יימס תומאס האריס) נולד ב-1856 במחוז גולוויי באירלנד. הוריו היו ולשים, ואביו היה קצין בצי הבריטי. ילדותו עברה עליו ללא אמו שמתה בשלב מוקדם בחייו, ואביו התקשה לגדלו. האריס נשלח לאנגליה לבית ספר שהוא גם פנימייה, אותה תיאר הסופר בזיכרונותיו כמקום אשר גרם לו סבל ובו נחשף לחינוך הכולל מלקות ויחסי מין הומוסקסואליים כחלק מניצול יחסי מרות.
בשנת 1869 הוא היגר לבדו מאירלנד ללא הסכמת אביו, אל ארצות הברית. הסיבה שבחר דווקא בה הייתה שהיא נחשבה "לארץ האפשרויות הבלתי מוגבלות". בעוד אירלנד מולדתו ובעיקר אנגליה בה התחנך העיקו עליו. כנער החל לעבוד כפועל קשה יום, הוא עבד כפועל בהנחת היסודות לגשר ברוקלין, כמצחצח נעליים, כפקיד במלון, ולבסוף כבוקר. במסגרת עבודה זו הוא החל להתעשר, בעיקר בזכות מיומנות הברחת הבקר שרכש, שאפשרה לו להבריח בקר בדרך לא חוקית לארצות הברית, בעיקר לשיקגו שהתפרסמה בבתי המטבחיים ותעשיית הבשר המשגשגת שבה. אך לבסוף בעקבות מאורעות הקשורים בתעשיית הבשר בשיקגו הוא איבד את רוב הממון שצבר כמבריח בקר.
במשך כל תקופת ילדותו באירלנד ונערותו בארצות הברית, קרא האריס ספרים ולמד לעיתים באופן עצמאי. לאחר כישלונו כמבריח בקר הוא התקבל ללימודי משפטים באוניברסיטת קנזס, סיים את לימודיו והיה לעורך דין מן המניין. במהרה זנח את קריירת המשפטים לטובת קריירה של עיתונאי, במלחמת רוסיה טורקיה, הוא שימש ככתב של כמה עיתונים אמריקאים. בשנת 1878 הוא נשא את אשתו הראשונה פלורנס רות אדמס, שנפטרה שנה אחר-כך. בשנים הללו כבר יצא שם להאריס כרודף נשים וטיפוס חלקלק, והיו טענות שהאריס נשא את פלורנס אדמס רק בגלל עושרה הרב, כמו כן האשימו את האריס שבמהלך מלחמת רוסיה טורקיה, הוא סיקר את המלחמה מבית בושת באודסה ולא מהחזית כמו שהיה מחויב. האריס הכחיש את הטענות, וטען שבמהלך כל המלחמה התלווה אל הגנרל הרוסי מיכאיל סקובלב.
בשנת 1880 הגיע האריס אל לונדון והחל לעבוד כסגן עורך בעיתון איבנינג ניוז (Evening News), במהרה הוא התקדם לתפקיד העורך הראשי של העיתון ובניהולו העיתון החל לשגשג, באותן שנים ניסה האריס את כוחו בפוליטיקה וניסה להיבחר לפרלמנט הבריטי ונכשל. אחר כך רכש באמצעות הלוואה את השבועון הספרותי הבריטי סטרדיי רוויו (Saturday Review). הוא החליף את צוות הכותבים של העיתון וגייס במקומם כותבים חדשים שהיו גם חבריו: ג'ורג' ברנרד שו, תומאס הרדי ורודיארד קיפלינג. ידידים נוספים של האריס היו וולט ויטמן ותומאס קרלייל. באותם ימים היה האריס מוכר בבוהמה הלונדונית. הוא היה חברו הטוב של אוסקר ויילד, שניהם נחשבו לאישים אשר הפכו את שנינות השיחה לאמנות. האריס היה בין הבודדים אשר תמכו באוסקר ויילד בתקופת משפטו.
בין השנים 1908 ל-1931 כתב האריס סיפורים קצרים, מחזות, רומנים, ומסות ביוגרפיות על שקספיר, אוסקר ויילד וברנרד שו. בשנת 1923 הוא פרסם את הכרך הראשון של האוטוביוגרפיה שלו: חיי ואהבותיי, ועד יום מותו הוא פרסם שלושה כרכים נוספים. הכרך החמישי פורסם זמן קצר לאחר מותו. עם צאת הכרך הראשון לאור בשנת 1923 הוגשו מספר רב של תביעות משפטיות נגד האריס, בעיקר באשמת פגיעה במוסר. ברנרד שו הנהיג מספר אנשי עט ואמנים שיצאו לעזרתו של האריס, והתביעות בוטלו. ההליכים המשפטיים, הולידו תחושה של כעס ומרירות אצל האריס ופגעו במעמדו החברתי.
לאחר מותו הוא זכה לתשבחות מסופרים אשר ראו בו לוחם כנגד הצביעות הוויקטוריאנית. עם התפתחות הקולנוע במהלך המאה ה-20 אף הופקו מספר סרטי קולנוע על פי יצירותיו ודמותו גולמה על ידי שחקנים ידועי שם כדוגמת ג'ק למון
ספריו שתורגמו לעברית

חיי ואהבותיי. עברית: חיים לב. הוצאת כתבי מחברים נודעים, תל אביב 1960
חיי אוסקר ויילד, הוצאת אסטרולוג 1999
מסכת ספר תורה

מסכת ספר תורה היא חיבור הנמנה עם המסכתות הקטנות. המסכת מכילה חמישה פרקים העוסקים בדיני כתיבת ספר תורה.
החיבור כולו מופיע גם במסכת סופרים, בתוספות שונות, ובמספר שינויים.
אזכורים בתלמוד ובראשונים

כאמור, כל תוכנה של מסכת ספר תורה מופיע במסכת סופרים, אלא שבמסכת סופרים נוספו הלכות נוספות, שלעיתים מהוות הוספה לדינים הנידונים.
יש שכתבו שמסכת ספר תורה קדומה למסכת סופרים, ומחברה ליקט ממנה את כל ההלכות והוסיף עליהן. אך עם זאת ישנם מספר שינויים ביניהם.
היו שהעירו שבהלכה אחת ישנו שינוי מהותי בין מסכת סופרים למסכת ספר תורה: לגבי צורת פרשיות פתוחות וסתומות שבספר תורה.
במסכת ספר תורה נכתב כך:
פתוחה שעשאה סתומה, וסתומה שעשאה פתוחה – הרי זו תגנז. איזו היא פתוחה? כל שהתחיל מראש השיטה. כמה יניח בסוף השיטה ויתחיל מראש השיטה, והיא נקראת פתוחה? כדי לכתוב שם של שלש אותיות. גמר כל הפרשה בסוף הדף, אם שייר שיטה אחת ופרשה סתומה היא – מתחיל באמצע השיטה, ואם פתוחה היא – מתחיל מלמעלה ומניח את השיטה ההיא.
ואילו במסכת סופרים מופיע בלשון הזה:
פתוחה שעשאה סתומה, סתומה שעשאה פתוחה – הרי זה יגנז. איזו היא פתוחה? כל שלא התחיל בראש השיטה, ואיזו היא סתומה? כל שהניח מבאמצע השיטה. וכמה יניח בראש השיטה, ותהא נקראת פתוחה? כדי לכתוב שם של שלש אותיות. וכמה יניח באמצע השיטה, ותהא נקראת סתומה? כדי לכתוב שם של שלש אותיות.
גמר את כל הפרשה בסוף הדף – ישייר שיטה אחת למעלה, ואם שייר מלמטן כדי לכתוב שם של שלש אותיות – מתחיל מלמעלה.
השיטה המובאת במסכת ספר תורה מתאימה לדעת הרמב"ם, ומנגד השיטה המובאת במסכת סופרים מתאימה לדעת הרא"ש.
הבית יוסף מביא שרבי יוסף אסכנדרני העיר על שינוי זה:
וכן מצאתי במסכת ממסכתות חיצוניות ונקראת מסכת ספר תורה ברייתא וזה לשונו:
"פתוחה שעשאה סתומה וסתומה שעשאה פתוחה – הרי זו תגנז. אי זו היא פתוחה? כל שהתחיל מראש שיטה. כמה יניח בסוף שיטה ויתחיל מראש שיטה, והיא נקראת פתוחה? כדי לכתוב ג' תיבות משם של ג' אותיות. גמר הפרשה בסוף שיטה – משייר שיטה אחת. גמר בסוף הדף – מניח שיטה בתחילת הדף, ואם נשארה שיטה בסוף הדף – מתחיל מתחילתו."
ופירש רש"י: סתומה מתחלת מאמצע שיטה. וכמה יניח באמצע שיטה? ריוח והיא נקראת סתומה כדי לכתוב ג' אותיות. נוסח אחר: ג' תיבות. עד כאן.
עד כאן לשון הר"י אסכנדרני ז"ל.
פרקי המסכת

מסכת ספר תורה מונה חמישה פרקים העוסקים בעניינים שונים הקשורים בכתיבת ספר תורה:
פרק ראשון – בעיקר דיני הקלף והדיו הכשרים לכתיבת ספר תורה
פרק שני – דיני יריעות הספר תורה
פרק שלישי – דיני קדושת ספר התורה
פרק רביעי – דיני מחיקתם של השמות הקדושים
פרק חמישי – דיני טעות בכתיבת השמות הקדושים
הערות שוליים

↑  הקדמת מיכאל היגער בהקדמה למסכת סופרים שהוציא, וכן בהקדמת רבי חיים קניבסקי בפירושו למסכת ספר תורה.
↑  רבי חיים בהקדמה לפירוש על המסכת.
| --- | --- |
בקרת זהויות :  NLI: 987007286779205171
Rosie

Rosie (בעברית: "רוזי") הוא אלבום הבכורה של הזמרת הדרום קוריאנית רוזה. הוא יצא לאור ב-6 בדצמבר 2024 תחת הוצאת חברת אטלנטיק רקורדס.
רקע וקידום

לאחר סיום סיבוב ההופעות העולמי של בלאקפינק, בשם Born Pink, רוזה החלה לעבוד באולפן בלוס אנג'לס על מוזיקה חדשה במשך שנה. במהלך שנת 2024, מלבד העבודה על האלבום וסיבוב ההופעות של הלהקה, רוזה שיתפה פעולה עם מותג התכשיטים טיפאני ושות' ויצרה קולקציה, השתתפה בסיבוב ההופעות של טיילור סוויפט, וביצעה שיתופי פעולה נוספים כמו עם המותג Puma.
בספטמבר 2024, פורסם שרוזה חתמה על חוזה הקלטות גלובלי עם חברת התקליטים אטלנטיק רקורדס. באוקטובר 2024, רוזה, הכריזה על האלבום, שאמור לצאת לקראת סוף השנה. רוזה פרסמה באינסטגרם את ההודעה על יציאת האלבום בצירוף תמונת העטיפה, המציגה את פניה עם שיער בלונדיני מתפזר כשהיא שוכבת. שם האלבום, "Rosie," הוא כינוי אישי שרוזה מאפשרת לחבריה ומשפחתה לקרוא לה. האלבום עתיד לצאת לאור ב-6 בדצמבר על ידי חברת התקליטים אטלנטיק רקורדס.
רוזה משתפת שהאלבום הוא פרי עבודה אינטנסיבית, שבו היא השקיעה את "הדם והדמעות" שלה, ושזהו "יומן קטן" שהיא מצפה שהמעריצים יאזינו לו.
ב-17 באוקטובר, רוזה הכריזה על הסינגל הראשון מתוך האלבום, "Apt.", והצהירה כי הוא יצא לאור ב-18 באוקטובר. העטיפה של הסינגל מציגה את ברונו מאחורי מערכת תופים ואת רוזה עם מעיל עור על רקע ורוד. הסינגל שהה שבועיים במקום הראשון במצעד בילבורד גלובל 200 והיה לשיר הראשון שעבר את רף 200 מיליון ההשמעות הגלובליות במשך שבועיים ברצף מאז התחילו המדדים ב-2020. באוסטרליה, "Apt." הגיע למקום הראשון במצעד הסינגלים של ARIA, ורוזה הפכה לזמרת הראשונה מז'אנר הקיי-פופ שהגיעה למקום זה. הסינגל שהה שבועיים במקום הראשון, מה שהופך אותו לשיר הסולו הקוריאני בעל משך הזמן הארוך ביותר בפסגה מאז "Gangnam Style" של סיי ב-2012. בבריטניה, השיר הגיע למקום השני במצעד הסינגלים הרשמי.
ב-22 בנובמבר רוזה הוציאה את הסינגל "Number One Girl"', השני מתוך האלבום. השיר יצא יחד עם קליפ נלווה, שצולם בסגנון רך ומעומעם, ובו נראית רוזה משוטטת בעיר בלילה, תוך שהיא מבצעת את השיר. הקליפ מדגיש את האווירה הרגשית והנוסטלגית של הבלדה. ב-25 בנובמבר הוציאה את רשימת השירים של האלבום.
הרכב

האלבום יהיה באורך מלא ויכלול 12 שירים.
רוזה שותפה להפקה ולכתיבה של האלבום, שתואר כפרויקט "האישי והכן ביותר" שלה עד כה.
השיר הפותח של האלבום, "Number One Girl", הוא בלדה אישית ורגישה שמבטאת את הפגיעות והרגשות של רוזה. ברונו מארס שימש גם כמפיק משותף בשיר. מילות השיר מתארות תחושת בדידות וכמיהה לאהבה ולהכרה, תוך הדגשת המוכנות להקריב הכל כדי להיות "הנערה מספר אחת" בעיני אדם אהוב. בריאיון לפייפר, רוזה סיפרה כיצד תגובות שנאה שקראה באינטרנט השפיעו עליה ונתנו השראה לשיר, אותו תיארה כשיר הכי גלוי באלבום וכ"פגיע בצורה מגעילה".
בריאיון לפודקאסט של אפל מיוזיק, רוזה חשפה שיר נוסף מהאלבום בשם "Toxic Till the End", שנכתב על בן זוג לשעבר שלה. היא הסבירה כי השיר עזר לה לעבור תהליך רגשי ולשחרר את הזיכרונות הקשים מאותה מערכת יחסים.
רשימת רצועות

| מס' | שם | כותב(ים) | מפיק(ים) | משך |
| --- | --- | --- | --- | --- |
| 1. | Number One Girl  | רוזה פארק, איימי אלן, ברונו מארס, קרטר לנג, דרנסט אמיל השני, דילן וויגינס ועומר פדי | ברונו מארס, קרטר לנג, דימייל, דילן וויגינס ועומר פדי | 3:36 |
| 2. | 3am  |   |   | 2:34 |
| 3. | Two Years  |   |   | 2:47 |
| 4. | Toxic Till the End  |   |   | 2:36 |
| 5. | Drinks or Coffee  |   |   | 2:13 |
| 6. | Apt. (עם ברונו מארס)   | פארק, אלן, מארס, ברודי בראון, הנרי וולטר, מייקל צ'פמן, ניקולס קין, פדי, פיליפ לורנס, רוג'ט צ'הייד ות'רון תומאס | מארס, סירקט, עומר פדי ורוג'ט צ'הייד | 2:50 |
| 7. | Gameboy  |   |   | 2:46 |
| 8. | Stay a Little Longer  |   |   | 4:06 |
| 9. | Not the Same  |   |   | 3:04 |
| 10. | Call it the End  |   |   | 2:21 |
| 11. | Too Bad For Us  |   |   | 3:56 |
| 12. | Dance All Night  |   |   | 3:34 |
| משך כולל: | משך כולל: | משך כולל: | משך כולל: | 36:22 |
הערות שוליים

1 2 3 4 5  Anna Chan, BLACKPINK’s ROSÉ Announces Solo Studio Album: ‘I Have Poured My Blood, Sweat & Tears Into This’, Billboard, ‏2024-10-01 (באנגלית אמריקאית)
↑  Steven J. Horowitz, Blackpink’s Rosé Signs Solo Deal With Atlantic Records, Variety, ‏2024-09-26 (באנגלית אמריקאית)
↑  BLACKPINK Rose Teases New Music With Bruno Mars But With A Warning: 'When You Tried To Kiss Me?', English Jagran, ‏2024-10-17 (באנגלית)
↑  Hannah Dailey, Bruno Mars & ROSÉ of BLACKPINK Announce New Collaboration ‘Apt.’: Here’s When It Arrives, Billboard, ‏2024-10-17 (באנגלית אמריקאית)
1 2  Jessica Lynch, BLACKPINK’s ROSÉ on the ‘Disgustingly Vulnerable’ Song Inspired by Online Hate, Billboard, ‏2024-11-05 (באנגלית אמריקאית)
1 2 3  Gladys Yeo, BLACKPINK’s Rosé gets vulnerable on new single, ‘number one girl’, NME, ‏2024-11-22 (באנגלית בריטית)
↑  Rania Aniftos, Rosé Reveals Full ‘Rosie’ Track List, Billboard, ‏2024-11-25 (באנגלית אמריקאית)
| רוזה |
| --- | --- | --- |
| אלבומי אולפן | Rosie |  |
| אלבומי סינגל | -R- |  |
| סינגלים | "On the Ground" • "Gone" ‏•‏‏ "Apt." |  |
| ערכים קשורים | אינטרסקופ רקורדס • בלאקפינק • YG אנטרטיינמנט |  |
| --- | --- |
בקרת זהויות :  MusicBrainz release group: 9b64e8f7-2599-42ac-80a9-3d9abf07ae7f
Part of Your World

| --- | --- |
 שיר בביצוע ג'ודי בנסון
 מתוך האלבום The Little Mermaid
 יצא לאור:  13 באוקטובר 1989
 תאריך הקלטה:  16 באוגוסט 1989
 שפה:  אנגלית
 אורך:  3:16
 חברת תקליטים:  וולט דיסני רקורדס
 כתיבה:  הווארד אשמן
 לחן:  אלן מנקן
 הפקה:  הווארד אשמן, אלן מנקן
 
Part of Your World (בעברית: עולמם של בני האדם, בתרגום מילולי לעברית: "חלק מעולמך") הוא שיר שנכתב על ידי הווארד אשמן והולחן על ידי אלן מנקן לסרט העלילתי המונפש של חברת וולט דיסני "בת הים הקטנה" משנת 1989. השיר מבוצע בגרסת המקור של הסרט על ידי ג'ודי בנסון ובגרסת הדיבוב העברי על ידי שלומית אהרון, שדיבבו את דמותה של אריאל נסיכת בת ים, שהשיר מבטא את רצונה העז להפוך לבת אדם. מילות השיר מציינות מונחים הקשורים לבני האדם שלא מוכרים בעולם הים, כמו אש. לשיר יש גרסת חזרה שנקראה בגרסה העברית שלו לעולם, בה אריאל שרה מחדש לאחר שהיא מצילה את אריק, נסיך אנושי בו התאהבה, מטביעה.
אשמן כתב את השיר בהשפעת שירי "אני רוצה" (שירים בהם המבצע שר את רצנו) מתיאטראות ברודוויי. במאי הסרט, רון קלמנטס וג'ון מסקר, בקישו במקור מאשמן לכתוב שיר בו אריאל מבטאת את רגשותיה הרומנטיים כלפי הנסיך אריק, אך הוא חש ששיר שמפרט את הפנטזיה של הדמות לחיות בעולם האנושי ישרת יותר טוב את עלילת הסרט. אשמן עבד על הקלטת השיר עם בנסון, איתה שיתף פעולה בעבר במחזמר "Smile" משנת 1986, כדי להבטיח שהיא תציג ביצוע נחשק. ראש חטיבת סרטי ההנפשה של חברת וולט דיסני בזמנו, ג'פרי קצנברג, הורה בתחילה להסיר את השיר מהסרט בגלל החשש שישעמם צופים צעירים. עם זאת, אשמן, קלמנטס, מסקר והאנימטור גלן קין שכנעו בסופו של דבר את קצנברג שהשיר הוא חיוני לעלילת הסרט, כמו כן הקהל נהנה ממנו במהלך הקרנת המבחן של הסרט.
השיר זכה לתהודה ביקורתית - מבקרי הקולנוע והמוזיקה שיבחו את איכות השיר ואת הביצועים הקוליים של בנסון. מספר פרסומים בתקשורת מסכימים שהשיר הוא בין שירי דיסני הגדולים שנכתבו אי פעם, וטוענים שבזכותו שירי "אני רוצה" נמצאים בסרטי הנפשה. המבקרים הציעו פרשנויות שונות למילים המעצימות של השיר, ביניהן חיפוש עצמאות מהורים שדואגים יותר מדי, זכויות פמיניזם וזכויות להט"ב. השיר זכה לביצועים רבים, ביניהם הביצועים של פיית' היל, ג'סיקה סימפסון, מיילי סיירוס, ברונו מארס, קארלי ריי ג'פסן, ג'סי ג'יי, אוליביה ניוטון-ג'ון, שרה ברליס, סיירה בואג'ס, הלסי והאלי ביילי.
דירוגים ברשימות

| ארגון | רשימה | מיקום | מקור |
| --- | --- | --- | --- |
| בילבורד | 100 שירי דיסניוורס הגדולים בכל הזמנים | 1 |  |
גרסאות בינלאומיות

בין מבצעות השיר בגרסאות הדיבוב בשפות השונות נמנות:
שלומית אהרון (עברית)
קרולינה וסיצ'ק (אוסטרית)
לורה ולסבלום (הולנדית)
אוטה למפר (גרמנית)
נינה טפיו (פינית)
מריה ראדוקנו (רומנית)
סיסל שירשבה (דנית, נורווגית ושוודית)
מיקומי שיא > גרסתה של האלי ביילי

|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |   ‏‏‏  מצעדי סוף שנה (2023)>  |
| --- | --- | --- | --- |
|  ארצות הברית | מצעד השירים העכשוויים למבוגרים | 45 |  |
מנוע עיוות

הדמיה של שדה עיוות. הספינה נחה בבועה של מרחב חלל-זמן נורמלי
מנוע עיוות או מנוע פיתול (באנגלית: Warp drive) הוא מערכת הנעה היפותטית בעלת יכולת לנוע במהירות הגבוהה יותר ממהירות האור, אשר נמצאת ביצירות מדע בדיוני רבות, בעיקר במסע בין כוכבים. חללית המצוידת במנוע עיוות יכולה לטוס, לכאורה, במהירויות הגדולות מזו של אור, תוך עקיפת הבעיה היחסותית של התארכות הזמן. למעשה החללית עצמה עומדת במקום כאשר החלל מלפניה מתכווץ בעוד שהחלל מאחוריה מתרחב וכך היא משנה את מיקומה בחלל הרגיל מבלי לנוע בעצמה, בדומה לאיך שאנרגיה אפלה לא באמת "מזיזה" צבירי גלקסיות. מנוע העיוות אינו מתיר נסיעה מיידית בין שתי נקודות. טכנולוגית מנוע העיוות יוצר "בועה" מלאכותית של מרחב-זמן רגיל, שמקיף את החללית. כתוצאה מכך, חללית במהירות עיוות יכולה להמשיך ולקיים אינטראקציה עם אובייקטים ב"חלל הנורמלי".
מנוע עיוות הוא אחד המאפיינים הבסיסיים של זיכיון מסע בין כוכבים ואחת הדוגמאות הידועות ביותר של מנוע עיוות בסיפורת. פרק הפיילוט הראשון של מסע בין כוכבים: הסדרה המקורית, הוא מכונה "היפרדרייב". מנוע העיוות במסע בין כוכבים הוא אחת הטכנולוגיות הבדיוניות המפורטות ביותר שיש. בהשוואה לדחפי ההיפר-חלל של יקומים בדיוניים אחרים, היא שונה בכך שספינת חלל אינה עוזבת את רצף המרחב-זמן הרגיל ובמקום זאת המרחב-זמן עצמו מעוות, כפי שמתאפשר בתורת היחסות הכללית.
העיקרון הפונקציונלי הבסיסי של מנוע העיוות במסע בין כוכבים זהה לכל ספינות החלל. מקור אנרגיה חזק, בדרך כלל מה שנקרא ליבת עיוות או לפעמים תא תערובת, מייצר פלזמה בעלת אנרגיה גבוהה. פלזמה זו מועברת אל מה שנקרא מחוללי שדה עיוות באמצעות צינורות. הגנרטורים הללו הם בעצם סלילים בנבכי עיוות הבולטים מהחללית. אלה מייצרים שדה תת-חלל, מה שנקרא שדה עיוות או בועת עיוות, המעוותים את המרחב-זמן ומניעים את הבועה והחללית בבועה קדימה.
ניתן לעצב את ליבת העיוות בצורות שונות. בני אדם ורוב הגזעים הבדיוניים האחרים משתמשים בתגובה מתונה של אנטי-דאוטריום ודאוטריום. האנרגיה המופקת עוברת דרך מטריצה, העשויה מיסוד כימי בדיוני, הנקרא דיליתיום. עם זאת, נראה כי מינים אחרים משתמשים בשיטות שונות להנעה מהירה מהקל. הרומולאנים, למשל, משתמשים בחורים מיקרו-שחורים מלאכותיים הנקראים סינגולריות קוונטית.
בין היצירות הבדיוניות אשר עושות שימוש בטכנולוגית מנוע העיוות: "סטארקראפט", "לוחמי החלל" ו"דוקטור הו".
ראו גם

מיגל אלקוביירה - פיזיקאי שעסק בפיתוח מודלים תאורטיים בנושא.
Man or Muppet

| --- | --- |

 שיר בביצוע ג'ייסון סגל, פיטר לינז, ביל ברטה וג'ים פרסונס
 מתוך האלבום החבובות
 יצא לאור:  22 בנובמבר 2011
 תאריך הקלטה:  2011
 סוגה:  רוק קל 
 אורך:  2:58
 חברת תקליטים:  Walt Disney
 כתיבה:  ברט מקנזי
 לחן:  ברט מקנזי 
 הפקה:  ברט מקנזי, מייקי פטרליה 
 
Man or Muppet (בתרגום חופשי לעברית: אדם או חבובה) הוא שיר מתוך הסרט המוזיקלי "החבובות" של חברת וולט דיסני שהולחן ונכתב על ידי ברט מקנזי.
השיר מבוצע כאשר גארי (ג'ייסון סיגל) ואחיו וולטר מתמודדים עם משבר זהות: האם הם בני אדם עם עדיפויות יומיומיות או חבובות עם נאמנויות אחרות.
הצלחת השיר

השיר זכה בפרס אוסקר לשיר המקורי הטוב ביותר בטקס פרסי אוסקר ה-84, כאשר הביס את יריבו היחיד לפרס "Real on Rio", מהסרט ריו.
תוכן

השיר מאופיין בסגנון סאטירי שמזכיר את עבודתו של מקנזי ב"Flight of the Conchords", ומשלב מחווה לשירי דואט דרמטיים עם תחכום וקצב קליט.
דירוגים ברשימות

| כתב עת / ארגון | רשימה | דירוג | מקור |
| --- | --- | --- | --- |
| בילבורד | 100 שירי דיסניוורס הגדולים בכל הזמנים | 78 |  |
מסכת גרים

מסכת גרים היא חיבור הנמנה עם המסכתות הקטנות. המסכת מכילה ארבעה פרקים העוסקים בדיני גירות וגרים בנושאים שונים, כגון דרכי הגיור וכדומה.
אזכורים בתלמוד ובראשונים

מסכת גרים לא נזכרה כלל בתלמוד ובראשונים. ונזכרה לראשונה בפירוש מגדל עוז על הרמב"ם בפרק יג ופרק יד.
אמנם יש שכתבו שמסכת זו נרמזה כבר במדרש רבה על הפסוק בקהלת ”ויתרון ארץ בכל היא”:
ר' נחמיה אומר ויתרון ארץ בכל היא דברים שתראה הן מיותרין בתורה כגון תוספות של בית רבי ותוספות של ר' נתן הלכות גרים ועבדים אף הם נתנו למשה מסיני וכגון הלכות ציצית תפילין ומזוזות בכלל התורה הם
פרקי המסכת

כאמור במסכת גרים ארבעה פרקים שעוסקים בעניינים שונים בנושאי גרים:
פרק ראשון - קבלת הגרים וטבילתם
פרק שני - מילת הגר
פרק שלישי - דיני גר תושב, ודיני יורשת הגר
פרק רביעי - חביבות הגרים ויחס ישראל לגרים
מהדורות ופירושים

מסכת גרים נדפסה במספר נוסחאות שונות, לראשונה הודפסה על ידי החיד"א בסוף ספרו שמחת הרגל (חלק ב'), בשנת תקמ"ז בליוורנו וכך כתב שם: ”מסכתא זו מהמסכתות קטנות כידוע והיא לא נדפס"ה, והעותקה מהש"ס המצוי בעיר פערשי שבתחילת אשכנז, כתוב על קלף בעיר פאריץ בשנת ק"ג לאלף השישי לאחד מקרובי רבינו שמשון משנ"ץ...”
לאחר מכן מצא החיד"א כתב יד מתוקן יותר והדפיס אף אותו בספרו 'מראית העין' בשם 'נוסחא חדתא' = נוסח חדש.
בשנת תרי"ט נדפסה המסכת ביחד עם שבע מסכתות קטנות כחלק ממהדורת הש"ס בדפוס זיטומיר, הדפסה זו נעשתה כמעט ללא שינויים. לאחר מכן בשנת תר"מ נדפסה המסכת בדפוס וילנא בתוספת מראה מקומות והערות נוספות.
לקריאה נוספת

מסכת גרים
אזולאי, חיים יוסף דוד, 1724-1806, שמחת הרגל חלק ב, באתר היברובוקס
אזולאי, חיים יוסף דוד, 1724-1806, מראית העין, באתר היברובוקס, (נוסח אחר)
הוצאת וגשל, ש”ס נהרדעא חט”ז עבודה זרה הוריות, באתר היברובוקס
מהודרת היגער, מסכת סופרים ב, באתר היברובוקס
מהדורת קירכהים, מסכת סופרים, באתר היברובוקס
פירושים
פירוש על מסכת גרים 'אמת וצדק' מאת רבי חיים קניבסקי.
הערות שוליים

↑  תורה תמימה קהלת פרק ה הערה מד, וכן כתב היגר בהקדמה למהדורתו.
| --- | --- |
בקרת זהויות :  NLI: 987007286780705171
טריפטמין

| --- | --- |

 
 כתיב כימי:  C₁₀H₁₂N₂ 
 מסה מולרית:  160.22 גרם/מול
 מראה:  אבקה גבישית לבנה-כתומה
 מספר CAS:  61-54-1
 טמפרטורת היתוך:  113-116 °C   270.15 K
 טמפרטורת רתיחה:  137 °C   410.15 K
 נקודת הבזק:  185 °C   458.15 K
 
טריפטמין הוא אלקלואיד מונואמיני שנמצא בצמחים, פטריות, וחיות. הוא מכיל טבעת אינדול ודומה במבנהו לחומצה האמינית טריפטופן, וממנה נובע שמו. טריפמין נמצא בכמויות שונות במוחם של יונקים, ומאמינים כי הוא משחק תפקיד כנוירומדולטור או נוירוטרנסמיטר.
מבנהו הכימי של הטריפטמין הוא הבסיס לקבוצה של תרכובות המכונה טריפטמינים. הקבוצה כוללת הרבה תרכובות ביולוגיות פעילות, ביניהן נוירוטרנסמיטרים וסמים פסיכדליים (למשל 5-HO-DiPT).
ציד

ערך זה עוסק בציד אנושי. אם התכוונתם להתנהגות ציד בטבע, ראו .
צייד מודרני עם רובה ציידים מסוג שוטגאן, מלווה בכלבי ציד.
תיאור ציד זאבים על כותרת עמוד באולם ליד כנסיית אוגוסטה ויקטוריה בירושלים
צַיִד הוא פעילות לתפיסה והריגת בעלי חיים לא מבויתים אשר אינם כלואים. הציד נעשה לרוב לשם ניצול בשרם, פרוותם, עורם, שומנם או חלקים אחרים של בעלי החיים הניצודים (ראו: תעשיית הפרוות), אך לעיתים גם לשם הנאתו של הצייד בלבד.
היסטוריה

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
לפני ביות בעלי חיים על ידי האדם, בחרו לעיתים בני האדם בציד כאחת הדרכים להשגת מזון, ביגוד או צרכים אחרים שנזקקו להם, וייתכן שאף לשם הנאה, כפעילות חברתית או טקסי חניכה או בגרות שבטיים. השגת המזון העיקרית של בני האדם התבצעה על ידי איסוף גרגרים, עלים ופירות ובשלב התפתחותי מאוחר יותר, גם על ידי ציד של בעלי חיים. לאחר פיתוח החקלאות במסגרת המהפכה הנאוליתית ובעקבות ביות בעלי חיים, נחלש הצורך של האדם לצוד לשם השגת חלבונים, שהכרחיים לתזונתו של האדם.
בתקופה הפרה היסטורית סיפק הציד את עיקר תזונתו של האדם. העורות והפרוות של החיה הניצודה סיפקו לאדם ביגוד ומחסה (אוהלים). העצמות והקרניים שימשו לאדם חומרי גלם לייצור כלים שונים.
עם ראשית ביות בעלי החיים החל האדם להשתמש גם בבעלי חיים לעזרה בציד, למשל בכלבים, בציפורי ציד ובסמורים.
לאחר שהציד הפסיק להיות צורך קיומי בחברות רבות, נוצרו שתי מגמות מקבילות – מחד, "הצייד המקצועי" – אדם שמקצועו לצוד, ואשר מקצועו כלל אימון בשימוש בכלי נשק, ומאידך "הצייד הספורטיבי" – בני המעמדות העליונים, אצילים ברובם, אשר התייחסו לציד כאל ספורט ויצאו לציד על מנת להפגין את עוז רוחם ולהפיג את השיעמום. החל מהמאה ה-19 נהגו הציידים לשם ספורט להציג את שלל הציד כגביע ציד באמצעות פחלוץ של הניצוד, כולו או חלקו (בדרך כלל הראש). הצגת עורו או פרוותו, לאחר שאלה עובדו, הפכה למנהג נוסף שהחל להתפתח במאה ה-19.
בימי הביניים באירופה נהגו משפחות האצולה להחזיק בבעלותן שטחי ציד, בהם הותר רק לבני אותה המשפחה לצוד.
ציד בימינו

בעולם המערבי, החקלאות התעשייתית מביאה לכך שמרבית בני האדם לא צדים או מגדלים את מזונם, ורוב החלבונים מן החי מגיעים מחיות משק המגודלות לשחיטה ומאכל.
ברבות ממדינות אפריקה, הציד עדיין מהווה מקור עיקרי לחלבונים עבור כ-80% מהכפריים.
ברחבי העולם ניתן עדיין למצוא חברות ילידיות אשר משמרות מנהגים עתיקים ומתקיימות מבשר ציד. בין חברות אלה ניתן למנות את הפיגמים באפריקה, אינואיטים, שבטים ציידים-לקטים בסיביר, ושבטים באמזונאס. לרוב שבטים אלה מקבלים היתרי ציד מיוחדים מהממשלה המקומית, במסגרת הכבוד לדרכי האבות, וכן ההבנה כי בחברות מבודדות הציד לא גורם בעלי החיים הניצודים על ידן משום שהוא לא נעשה בכמות מסחרית ומשמש לקיום אנשי השבט בלבד.